যশোবন্ত রাও হোল্কার
হিজ হাইনেস মহারাজাধিরাজ রাজ রাজেশ্বর সাওয়াই শ্রীমান্ত যশোবন্ত রাও হোল্কার (মারাঠি: यशवंतराव होळकर) বাহাদুর ছিলেন ব্রিটিশ শাসনাধীন ভারতের মারাঠা সাম্রাজ্যের একজন মহারাজা। তিনি ১৭৭৬ সালের ৩ ডিসেম্বর জন্মগ্রহণ করেন। তিনি ছিলেন একজন বিশেষ প্রতিভাধর সামরিক নেতা এবং ফার্সি ও মারাঠি ভাষায় শিক্ষিত ব্যক্তিত্ব। যশোবন্ত রাও প্রায়শ:ই "ভারতের নেপোলিয়ন" হিসাবে অভিহিত হন।